Dno obrazca

**PRAVILA IN POGOJI UPORABE SPLETNE STRANI**

**1. Področje uporabe**

Ta Pravila in pogoji uporabe spletne strani se nanašajo na vse uporabnike in vse oblike uporabe spletišča oziroma spletne strani [www.ljubljanafestival.si](http://www.ljubljanafestival.si), ki je v lasti Javnega zavoda Festival Ljubljana, Trg francoske revolucije 1, 1000 Ljubljana, ki je tudi upravljavec spletne strani in upravljavec osebnih podatkov (v nadaljevanju tudi: upravljavec) ter določajo pogoje njene uporabe ter politiko varstva osebnih podatkov, ki je sledimo.

**2. Uporaba spletne strani**

Uporabnik potrjuje, da je z vstopom na spletno stran izvajalca skrbno prebral ta Pravila in pogoji uporabe spletne strani in politika varstva zasebnosti in da se z njimi strinja ter da jih sprejema v celoti.

Če s pogoji uporabe ne soglašate, priporočamo, da te spletne strani ne uporabljate in jo zapustite.

**3. Omejitev odgovornosti**

Festival Ljubljana se bo po najboljših močeh trudil zagotavljati točne in ažurne podatke na spletišču, vendar uporabnika opozarja, da so besedila informativnega značaja, zato ne jamči in ne prevzema nobene odgovornosti za njihovo točnost oziroma ažurnost. Festival Ljubljana prav tako ne prevzema odgovornosti za dejanja, ki jih uporabnik opravi na podlagi objavljenih podatkov. Uporabnikom spletne strani zato predlagamo, da v kolikor gre za podatke, ki so pomembni za njihove odločitve, da te ažurno preverjajo pri [info@ljubljanafestival.si](mailto:info@ljubljanafestival.si).

Festival Ljubljana ni odgovoren za občasno nedelovanje strani in tudi ne za morebitno škodo, nastalo zaradi uporabe netočnih ali nepopolnih informacij. Niti Festival Ljubljana, niti katerakoli druga pravna ali fizična oseba, ki je sodelovala pri nastanku in izdelavi spletišča, ne odgovarja za škodo, ki bi izhajala iz dostopa do informacij, uporabe ali nemožnosti uporabe informacij na teh spletnih straneh ali za kakršnekoli napake ali pomanjkljivosti v njihovi vsebini.

Festival Ljubljana si pridržuje pravico, da kadarkoli spremeni ali odstrani vsebino teh spletnih strani, ne glede na razlog ter brez predhodnega opozorila. Uporabniki objavljene vsebine uporabljajo na lastno odgovornost. Festival Ljubljana ne odgovarja za nobene posredne ali neposredne poškodbe ali izgube informacij, do katerih bi lahko prišlo pri uporabi in prebiranju internetnih strani, ki niso v upravljavčevi lasti. Uporabnik je pri izbiri drugih internetnih strani, na katere se lahko poveže na druge spletne strani preko spletišča popolnoma samostojen in v celoti odgovoren.

**4. Avtorske pravice**

Vsebina spletišča je avtorsko delo, katere imetnik avtorskih pravic je Festival Ljubljana, in kot taka je predmet avtorske zaščite ali druge oblike zaščite intelektualne lastnine. Avtorska dela so: prispevki, besedila, fotografije, razporeditve, design, video, glasba, ilustracije, grafični elementi, znaki in znamke in podobno. V avtorskopravno in z drugimi pravicami intelektualne lastnine varovano vsebino spada poleg besedila in podatkov tudi celotna grafična podoba spletnega mesta z vsemi grafičnimi elementi. Imetniki avtorske pravice na avtorskih delih objavljenih na spletni strani so lahko tudi zaposleni, partnerji, pogodbeni sodelavci ali tretje osebe, kar je ustrezno označeno.

Uporabnikom je dovoljeno le prebirati spletno stran ter uporabljati objavljene vsebine samo v osebne in nekomercialne namene. Prepovedano je vsakršno drugo razpolaganje z vsebino, ki zajema, a ne izključno, spreminjanje, kopiranje, objavljanje katerekoli vsebine v celoti ali delno na drugih mestih, razen če v to upravljavec izrecno dovoli v pisni obliki. Če uporabnik posreduje kakršnokoli gradivo upravljavcu, brezplačno prenaša vse materialne avtorske pravic in dovoljuje uporabo ter objavo posredovanega gradiva.

Kadar je podano dovoljenje uporabniku za uporabo avtorskega dela na spletni strani, mora uporabnik jasno označiti, da gre za avtorsko delo Festivala Ljubljana in navesti vir pridobitve.

**5. Politika varstva osebnih podatkov**

Politika varstva osebnih podatkov opredeljuje standarde, katerim smo zavezani na Festivalu Ljubljana pri varstvu osebnih podatkov in je urejena v Politiki varstva zasebnosti, ki vključuje tudi politiko piškotkov, katero si preberete [tukaj](http://www.ljubljanafestival.si/wp-content/uploads/2018/05/Politika-varstva-zasebnosti.docx).

Upravljavec osebnih podatkov je Festival Ljubljana, Trg francoske revolucije 1, 1000 Ljubljana.

**6. Spremembe Pravil in pogojev uporabe spletne strani, Politika varstva zasebnosti**

Upravljavec si pridržuje pravico, da kadarkoli in brez predhodnega obvestila spremeni oziroma dopolni določbe splošnih pogojev za uporabnike spletnega portala. O morebitnih spremembah splošnih pogojev bo uporabnik obveščen preko posebnih spletnih oken, ki se mu bodo prikazale ob uporabi spletišča. Za kakršne koli posledice sprememb Pravil in pogojev uporabe spletne strani in Politike varstva zasebnosti Festival Ljubljana ne prevzema nobene odgovornosti.

Na spletnih straneh bodo objavljeni vsakokratno veljavna Pravila in pogoji uporabe spletne strani in Politika varstva zasebnosti, sprejeta skladno z vsakokratno veljavnimi predpisi. Zadnja veljavna verzija splošnih pogojev je na koncu dokumenta označena z navedbo datuma, od kdaj Pravila in pogoji uporabe spletne strani in Politika varstva zasebnosti veljajo.

**7. Kontakt in prijava kršitev**

Za vse pripombe, vprašanja, pritožbe, kršitve ali uporabniške izkušnje povezane s spletno stranjo lahko naslovite na nas preko e-naslova:  [info@ljubljanafestival.si](mailto:info@ljubljanafestival.si) ali po pošti na naslov Festival Ljubljana, Trg francoske revolucije 1, 1000 Ljubljana.

1. **Reševanje sporov in uporaba prava**

Za spore, ki bi izvirali iz uporabe te spletne strani ali e-novic, se bomo trudili, da se predmetni spori čim prej rešijo sporazumno. V kolikor to ne o mogoče je pristojno sodišče v Ljubljani.

Uporablja se pravo Republike Slovenije.

**9.Veljavnost splošnih pogojev**

Ti splošni pogoji se uporabljajo od dneva sprejema in objave dalje do njihovega preklica oziroma do morebitne spremembe.

Splošni pogoji veljajo od dne 22.5.2018.

**Festival Ljubljana**